ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
3 Φεβρουαρίου 2021
ΤΕΥΧΟΣ Υ.Ο.Δ.Δ.
Αρ. Φύλλου 67
ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ
ΠΕΡΙΕΧΟΜΕΝΑ
Προεδρία της Κυβέρνησης
Περιφέρειες
ΠΡΟΕΔΡΙΑ ΤΗΣ ΚΥΒΕΡΝΗΣΗΣ
Με την υπ’ αρ. 16/1-2-2021 κοινή απόφαση του Υφυπουργού στον Πρωθυπουργό και του Αναπληρωτή
Υπουργού Εσωτερικών, που εκδόθηκε σύμφωνα με
τα άρθρα 45 έως 48 του ν. 4622/2019 και του Κεφ. Β΄ του
ν. 4354/2015, το π.δ. 98/2020, το π.δ. 2/2021, την υπ’ αρ.
81381/30555/15-12-2016 απόφαση του Γενικού Γραμματέα Αποκεντρωμένης Διοίκησης Αττικής (Β΄ 3812), την
υπ’ αρ. 754/8-1-2021 απόφαση του Υπουργού Εσωτερικών (Υ.Ο.Δ.Δ. 5) και τις υπό στοιχεία Υ1/8-1-2021 (Β΄ 48)
και Υ6/14-1-2021 (Β΄ 64) αποφάσεις του Πρωθυπουργού,
αποσπάται, κατά παρέκκλιση των κείμενων διατάξεων και
χωρίς χρονικό περιορισμό, η Αικατερίνη Γεωργούντζου
του Δημητρίου (Α.Δ.Τ.: ΑΙ 670088), δικηγόρος παρ’ Αρείω
Πάγω (A.M. ΔΣΑ: 25812), με έμμισθη εντολή της Νομικής Διεύθυνσης του Δήμου Αθηναίων και Μ.Κ. 15ο, σε
προσωρινή ομοιόβαθμη θέση στο ιδιαίτερο Γραφείο του
Υφυπουργού στον Πρωθυπουργό, Θεόδωρου Λιβάνιου,
από 5-1-2021.
Ο χρόνος απόσπασης λογίζεται για κάθε συνέπεια,
ως χρόνος πραγματικής υπηρεσίας στη θέση που η αποσπώμενη συνεργάτης κατέχει οργανικά. Η δικηγόρος θα
λαμβάνει το σύνολο των αποδοχών της θέσης από την
οποία αποσπάται.
(Αρ. βεβ. Γ.Δ.Ο.Υ./Προεδρίας της Κυβέρνησης: Λ102/
1-2-2021).
Με την υπ’ αρ. 17/1-2-2021 κοινή απόφαση του Υφυπουργού στον Πρωθυπουργό και του Αναπληρωτή
Υπουργού Εσωτερικών, που εκδόθηκε σύμφωνα με
τα άρθρα 45 έως 48 του ν. 4622/2019 και του Κεφ. Β΄ του
ν. 4354/2015, το π.δ. 98/2020, το π.δ. 2/2021, την υπ’ αρ.
81381/30555/15-12-2016 απόφαση του Γενικού Γραμματέα Αποκεντρωμένης Διοίκησης Αττικής (Β΄ 3812), την
υπ’ αρ. 754/8-1-2021 απόφαση του Υπουργού Εσωτερικών (Υ.Ο.Δ.Δ. 5) και τις υπό στοιχεία Υ1/8-1-2021 (Β΄ 48)
και Υ6/14-1-2021 (Β΄ 64) αποφάσεις του Πρωθυπουργού,
αποσπάται, κατά παρέκκλιση των κείμενων διατάξεων
και χωρίς χρονικό περιορισμό, η Αλεξάνδρα Γεωργά του
Εμμανουήλ (Α.Δ.Τ.: ΑΖ 106617), μόνιμη υπάλληλος του
Δήμου Αθηναίων, κατηγορίας ΠΕ, κλάδου Διοικητικού, με
βαθμό Α΄ και Μ.Κ. 7ο, σε προσωρινή ομοιόβαθμη θέση
στο ιδιαίτερο Γραφείο του Υφυπουργού στον Πρωθυπουργό, Θεόδωρου Λιβάνιου, από 5-1-2021.
Ο χρόνος απόσπασης λογίζεται για κάθε συνέπεια,
ως χρόνος πραγματικής υπηρεσίας στη θέση που η αποσπώμενη συνεργάτης κατέχει οργανικά. Η υπάλληλος θα
λαμβάνει το σύνολο των αποδοχών της θέσης από την
οποία αποσπάται.
(Αρ. βεβ. Γ.Δ.Ο.Υ./Προεδρίας της Κυβέρνησης: Λ103/
1-2-2021).
Με την υπ’ αρ. 18/1-2-2021 κοινή απόφαση του Υφυπουργού στον Πρωθυπουργό και του Αναπληρωτή
Υπουργού Εσωτερικών, που εκδόθηκε σύμφωνα με
τα άρθρα 45 έως 48 του ν. 4622/2019 και του Κεφ. Β΄
του ν. 4354/2015, το π.δ. 141/2017, το π.δ. 98/2020,
το π.δ. 2/2021 και τις υπό στοιχεία Υ1/8-1-2021 (Β΄ 48)
και Υ6/14-1-2021 (Β΄ 64) αποφάσεις του Πρωθυπουργού,
αποσπάται, κατά παρέκκλιση των κείμενων διατάξεων
και χωρίς χρονικό περιορισμό, η Σπυριδούλα Καπώνη
του Κωνσταντίνου (Α.Δ.Τ.: Φ 002327), μόνιμη υπάλληλος του Υπουργείου Εσωτερικών, κατηγορίας ΔΕ, κλάδου
Διοικητικών Γραμματέων, με βαθμό Α΄ και Μ.Κ. 13ο, σε
προσωρινή ομοιόβαθμη θέση στο ιδιαίτερο Γραφείο του
Υφυπουργού στον Πρωθυπουργό, Θεόδωρου Λιβάνιου,
από 5-1-2021.
Ο χρόνος απόσπασης λογίζεται για κάθε συνέπεια,
ως χρόνος πραγματικής υπηρεσίας στη θέση που η αποσπώμενη συνεργάτης κατέχει οργανικά. Η υπάλληλος θα
λαμβάνει το σύνολο των αποδοχών της θέσης από την
οποία αποσπάται.
(Αρ. βεβ. Γ.Δ.Ο.Υ./Προεδρίας της Κυβέρνησης: Λ104/
1-2-2021).
Οι Υπουργοί
Υφυπουργός
Αναπληρωτής Υπουργός
στον Πρωθυπουργό
Εσωτερικών
ΘΕΟΔΩΡΟΣ ΛΙΒΑΝΙΟΣ
ΣΤΥΛΙΑΝΟΣ ΠΕΤΣΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 67/03.02.2021
ΠΕΡΙΦΕΡΕΙΕΣ
ΠΕΡΙΦΕΡΕΙΑ ΘΕΣΣΑΛΙΑΣ
Αριθμ. 29032
Συγκρότηση ειδικής Επιτροπής Πιστοποίησης και Ελέγχου Ιδιωτικών Γυμναστηρίων και
Ιδιωτικών Σχολών Εκμάθησης Αθλημάτων, για
το έτος 2021, βάσει των διατάξεων του άρθρου 9
του π.δ. 219/2006.
O ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1) Tις διατάξεις του ν. 4555/2018 «Μεταρρύθμιση του
Θεσμικού πλαισίου της Τοπικής Αυτοδιοίκησης - “Πρόγραμμα Κλεισθένης”» (Α΄ 133), όπως ισχύει.
2) Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης “Πρόγραμμα Καλλικράτης”» (Α΄ 87).
3) Τις διατάξεις του π.δ. 129/2010 «Οργανισμός Περιφέρειας Θεσσαλίας» (Α΄ 222), όπως τροποποιήθηκε και
ισχύει.
4) Τις διατάξεις του π.δ. 146/2018 «Έγκριση περί ολικής
τροποποίησης επικαιροποίησης του π.δ.  129/2010
“Οργανισμός Περιφέρειας Θεσσαλίας”» (Β΄ 4788), όπως
ισχύει.
5) Τις διατάξεις του άρθρου 28 του π.δ. 129/2010
«Οργανισμός της Περιφέρειας Θεσσαλίας» (Α΄ 222), όπως
τροποποιήθηκε και ισχύει.
6) Τις διατάξεις του άρθρου 32 του ν. 2725/1999 «Ερασιτεχνικός και επαγγελματικός αθλητισμός και άλλες
διατάξεις» (Α΄ 121).
7) Τις διατάξεις του άρθρου 9 του π.δ. 219/2006 «Περί
Καθορισμού των όρων και των προϋποθέσεων ίδρυσης
και λειτουργίας Ιδιωτικών Γυμναστηρίων ή ιδιωτικών
σχολών εκμάθησης αθλημάτων» (Α΄ 221).
8) Τα υπ’  αρ. 27985/12-1-2021 και υπό στοιχεία
A 570/22-1-2021 έγγραφα της Διεύθυνσης Δευτεροβάθμιας Εκπαίδευσης Λάρισας και του Πανελλήνιου Συνδέ-
σμου Γυμναστηρίων, αντίστοιχα, με τα οποία προτείνονται ως μέλη για την Ειδική Επιτροπή Πιστοποίησης και
Ελέγχου Ιδιωτικών Γυμναστηρίων και Ιδιωτικών Σχολών
Εκμάθησης Αθλημάτων.
9) Την άμεση ανάγκη συγκρότησης της Επιτροπής
για την επανεξέταση των αδειών των Ιδιωτικών Γυμναστηρίων αφενός και την έκδοση νέων αδειών τόσο των
γυμναστηρίων όσο και των λοιπών επιχειρήσεων σωματικής άσκησης και άθλησης, αποφασίζουμε:
Α) Συγκροτούμε Ειδική Επιτροπή Πιστοποίησης και
Ελέγχου Ιδιωτικών Γυμναστηρίων και Ιδιωτικών Σχολών
Εκμάθησης Αθλημάτων, για το έτος 2021, αποτελούμενη
από τους:
1. ΑΛΕΞΑΝΔΡΟ ΠΑΤΟΥΛΙΩΤΗ ΤΟΥ ΘΩΜΑ (Α.Δ.Τ.:
ΑΙ 278752), ΠΕ Διοικητικού-Οικονομικού, Προϊστάμενο
της Διεύθυνσης Πολιτισμού Τουρισμού και Αθλητισμού
της Περιφέρειας Θεσσαλίας, ως Πρόεδρο, με αναπληρωτή του τον ΣΤΑΥΡΟ ΧΑΤΖΗΛΑΚΟ του Αχιλλέα (Α.Δ.Τ.:
ΑΙ 867656), ΠΕ Διοικητικού-Οικονομικού, Προϊστάμενο
του Τμήματος Αθλητισμού της Διεύθυνσης Πολιτισμού
Τουρισμού και Αθλητισμού της Περιφέρειας Θεσσαλίας.
2. ΦΩΤΕΙΝΗ ΠΕΡΩΝΗ του Σταύρου (Α.Δ.Τ.: ΑΕ 789302),
Προϊσταμένη της Διεύθυνσης Δημόσιας Υγείας και Κοινωνικής Μέριμνας της Περιφερειακής Ενότητας Λάρισας
της Περιφέρειας Θεσσαλίας, ως μέλος, αναπληρούμενη
από τον νόμιμο αναπληρωτή της.
3. ΧΡΗΣΤΟ ΝΤΑΓΙΑ του Στεφάνου (Α.Δ.Τ.: ΑΙ 842306),
Προϊστάμενο της Διεύθυνσης Τεχνικών Έργων της Περιφερειακής Ενότητας Λάρισας της Περιφέρειας Θεσσα-
λίας, ως μέλος, αναπληρούμενος από τον νόμιμο αναπληρωτή του.
4. ΔΑΦΝΗ ΜΠΑΤΣΙΛΑ του ΕΥΑΓΓΕΛΟΥ (Α.Δ.Τ.:
ΑΒ 424610), ΠΕ Φυσικής Αγωγής (ΠΕ11), ως τακτικό
μέλος, αναπληρούμενη από τον ΙΩΑΝΝΗ ΗΛΙΟΥΔΗ του
ΠΑΣΧΑΛΗ (Α.Δ.Τ.: Κ 701848), ΠΕ Φυσικής Αγωγής (ΠΕ11).
5. ΣΠΥΡΟ ΓΚΟΥΡΓΚΟΥΛΙΑ του ΓΕΩΡΓΙΟΥ (Α.Δ.Τ.:
AΗ 799122), εκπρόσωπος του Πανελληνίου Συνδέσμου
Γυμναστηρίων, αναπληρούμενος από τον ΜΙΧΑΛΗ
ΑΝΔΡΟΥΛΑΚΗ του Στεφάνου (Α.Δ.Τ.: ΑΙ 844166).
Β) Η θητεία των μελών της Επιτροπής ορίζεται για ένα
χρόνο (σ.σ. έως και 31-12-2021).
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 27 Ιανουαρίου 2021
Ο Περιφερειάρχης
ΚΩΝΣΤΑΝΤΙΝΟΣ ΑΓΟΡΑΣΤΟΣ
Κείμενα προς δημοσίευση: webmaster.et@et.gr

[Source: 20211400067.pdf | Tokens: 6977]